**Оқжетпес ФК** — Қазақстан чемпионаттарында ойнайтын Қазақстан футбол клубы. Көкшетау қаласының Оқжетпес стадионы клубтың базасы болып табылады.

Тарихы
------

Клуб 1968 жылы құрылған. 1991 жылға дейін КСРО чемпионатының екінші лигасындағы сегізінші аймақта ойнады. 1970 жылы осы аймақта 7-орын алды, бұл кеңестік дәуірдегі ең жоғары көрсеткіші боп тарихта қалды. 

1979 жылы клуб алтыншы аймаққа қосылды (бұл аймақта Сібір және Қазақстан клубтары күш сынасты). Бірақ маусым соңында 21-орында қалды, есесіне географиялық көршілері "Авангардты" 7:2 есебімен ұтты. Бұл клубтың КСРО дәуіріндегі ең ірі жеңісі болатын. 

1980-1987 жылдары Қазақстан аймағында 10-орыннан жоғары көтеріле алмады. 1987 жылы клуб тарихы тоқтап қалды да, 1990 жылғы маусымда "Спартак" деген атаумен қайта құрылды. 

1993 жылы Қазақстанның екінші чемпионатында маусым барысында жарыстан шығып қалды. 1994 жылы "Көкше" деген атаумен қайта пайда болып, бірінші лигада ойнады. 

1996 жылы чемпионаттың 19-турынан соң тағы да жарыстан шығып қалды. 1999 жылы "Ақмола" деген атаумен қайта пайда болды. 

2009 жылы тұңғыш рет Еурокубоктарға қатысты. УЕФА Еуропа Лигасының бірінші сатысында Молдованың "Зимбру" клубымен кездесті. Әуелі сырт алаңда 2:1 есебімен жеңіп келген қызылжарлықтар өз алаңында 0:2 есебімен ұтылып қалды. Дегенмен, "Оқжетпес" УЕФА Еуропа лигасында сырт алаңда жеңіске жеткен тұңғыш клуб боп тарихта қалды.

2000-2010 жылдары үзіліссіз жоғары дивизионда ойнады. 2010 жылғы маусым қорытындысында бірінші лиғаға түсіп қалды да, бір маусымнан соң қайта оралды. Кейін 2015, 2016, 2018 жылғы маусымдарды да бірінші лигада өткізді. 2019 жылы элитаға орала алды.

2019 жылғы чемпионатта жетінші орынға жайғасты, бұл клуб тарихындағы ең үздік нәтиже болды. Бірақ 2020 жылғы маусымда клуб қайта нашарлап кетті, Оған COVID-19 пандемиясына байланысты чемпионаттың қайта-қайта тоқтатыла беруі себеп болды. Алматыда қайта жайғасқан чемпионатта да клуб айтарлықтай нәтиже көрсете алмады. 21 қараша күні "Каспиймен" өткен шешуші ойында көкшеліктер 1:2 есебімен есе жіберіп қойды да, лигада қалу мүмкіндігінен түпкілікті айрылды. Маусымды 11-орынмен қорытындылап, бірінші лигаға түсіп кетті. Бірақ кейін көкшеліктердің бақытынан орай премьер лига клубтарының саны 14-көбейтілді де, "Оқжетпес" 2021 жылғы маусымды премьер лигада өткізетін болды.

### Ірі жеңісі

Қазақстан чемпионаты

* 1992 — 5:0 («ЦСКА», Алматы)

### Ірі жеңілістері

Қазақстан чемпионаты

* 2007 — 1:10 («Тобыл», Қостанай)

### Атаулары

* «Торпедо» (1968-1987)
* «Спартак» (1990)
* «Көкшетау» (1991-1992)
* «Көкше» (1994-1999)
* «Ақмола» (2000)
* «Есіл» (2001-2003)
* «Оқжетпес» (2004-о.у)

Жетістіктері
------------

**Қазақтан чемпионаты**

* **5 орын** *(1):* 2016

**Кубок**

* **1/4 финал** *(7):* 1993, 2001, 2006, 2011, 2015, 2016, 2017

**1 лига**

* **Жеңімпаз** *(2):* 2014, 2018
* **2 орын** *(1):* 2011
* **3 орын** *(4):* 1994, 1995, 1999, 2013

Құрамы
------

*2022 жылғы 12 қазандағы жағдай бойынша*

| № | Қақпашылар | Туған күні | Азаматтығы |
| --- | --- | --- | --- |
| 1 | Вячеслав Граб | 21.09.1993 | Ресей Ресей |
| 31 | Руслан Абжанов | 28.04.1990 | Қазақстан Қазақстан |
| 35 | Ярослав Багинский | 03.10.1987 | Қазақстан Қазақстан |
| 75 | Александр Довгаль | 07.08.2000 | Қазақстан Қазақстан |
| № | Қорғаушылар | Туған күні | Азаматтығы |
| 2 | Антон Куксин | 03.07.1995 | Қазақстан Қазақстан |
| 3 | Владимир Седельников | 15.10.1991 | Қазақстан Қазақстан |
| 5 | Дмытро Рыжук | 05.04.1992 | Украина Украина |
| 6 | Бексұлтан Шәмші | 08.10.2000 | Қазақстан Қазақстан |
| 8 | Виктор Гунченко | 25.08.1994 | Қазақстан ҚазақстанРесей Ресей |
| 15 | Нияз Ыдырысов | 21.07.1999 | Қазақстан Қазақстан |
| 21 | Аскат Эрмекуулу | 18.06.1995 | Қазақстан ҚазақстанҚырғызстан Қырғызстан |
| 27 | Бексұлтан Амангелді | 11.06.1997 | Қазақстан Қазақстан |
| 74 | Никита Губарев | 17.04.2004 | Қазақстан Қазақстан |
| № | Жартылай қорғаушылар | Туған күні | Азаматтығы |
| 7 | Максым Драченко  | 28.01.1990 | Украина Украина |
| 9 | Тимур Арчаков | 15.01.2003 | Қазақстан Қазақстан |
| 10 | Әділ Батталов | 16.10.1999 | Қазақстан Қазақстан |
| 22 | Гурам Тетрашвили | 02.08.1988 | Ресей Ресей |
| 23 | Нұрғайни Бөрібаев | 20.08.2002 | Қазақстан Қазақстан |
| 24 | Милан Стоянович | 10.05.1988 | Сербия Сербия |
| 30 | Санат Жұмаханов  | 30.01.1988 | Қазақстан Қазақстан |
| 55 | Никита Михайлов | 15.03.2005 | Қазақстан Қазақстан |
| 65 | Сұлтан Қайратұлы | 28.06.2001 | Қазақстан Қазақстан |
| 66 | Мейрамбек Қалмырза | 15.12.2002 | Қазақстан Қазақстан |
| 71 | Таймураз Тобоев | 09.03.1995 | Ресей Ресей |
| 77 | Мирас Амантаев | 24.02.2003 | Қазақстан Қазақстан |
| 99 | Александр Шиманский | 25.07.1999 | Қазақстан Қазақстан |
| № | Шабуылшылар | Туған күні | Азаматтығы |
| 11 | Самат Сәрсенов | 19.08.1996 | Қазақстан ҚазақстанРесей Ресей |
| 17 | Жасұлан Молдақараев  | 07.05.1987 | Қазақстан Қазақстан |
| 44 | Мұқағали Паңгерей | 08.02.2004 | Қазақстан Қазақстан |
| 88 | Руслан Болов | 07.05.1994 | Ресей Ресей |

Сілтемелер
----------

* Ресми сайты Мұрағатталған 15 тамыздың 2012 жылы.

|  |  |  |  |
| --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуҚазақстан Премьер Лигасы 2019 |
| --- |
|  |
| 

Ақтөбе • Астана • Атырау • Ертіс • Жетісу • Қайрат • Қайсар • Оқжетпес • Ордабасы • Тараз • Тобыл • Шахтер
 |

 |